**Likumprojekta “Par valsts budžetu 2019.gadam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Likumā par budžetu un finanšu vadību noteikto budžets ir līdzeklis valsts politikas realizācijai ar finansiālām metodēm. Tas ir valdības finansiālās darbības un vadības pamatā. Budžeta mērķis ir noteikt un pamatot, kādi līdzekļi nepieciešami valdībai, citām valsts institūcijām un pašvaldībām to valsts pienākumu izpildei, kuru finansēšana noteikta ar likumdošanas aktiem, nodrošinot, lai tajā laika posmā, kuram šie līdzekļi paredzēti, izdevumus segtu atbilstoši ieņēmumi.Valsts budžeta līdzekļus var piešķirt vai saņemt vienīgi ar gadskārtējā valsts budžeta likumā paredzētu apropriāciju. Valsts budžeta izdevumi sastāv no apropriācijām, kas noteiktas konkrētām valsts vajadzībām saskaņā ar gadskārtējo valsts budžeta likumu.Likums stājas spēkā nākamajā dienā pēc tā izsludināšanas, un šā likuma darbība attiecināma uz visu saimniecisko gadu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Likuma par budžetu un finanšu vadību 21.panta trešo daļu Saeimas vēlēšanu gadā gadskārtējā valsts budžeta likuma (budžeta likumprojektu paketes) projekts iesniedzams Saeimai ne vēlāk kā četrus mēnešus pēc tam, kad jaunievēlētā Saeima izteikusi Ministru kabinetam savu uzticību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar 2018.gada 6.oktobrī notikušajām Saeimas vēlēšanām līdz 2018.gada beigām vēl nebija izveidots Ministru kabinets un netika pieņemts gadskārtējais valsts budžeta likums. Saskaņā ar Likuma par budžetu un finanšu vadību 15.pantā noteikto, ja, sākoties saimnieciskajam gadam, nav stājies spēkā gadskārtējais valsts budžeta likums, finanšu ministrs apstiprina valsts darbībai nepieciešamos valsts budžeta izdevumus, aizdevumu un aizņēmumu limitus. Pilnvarojumi, kas piešķirti saskaņā ar šo pantu, izbeidzas, stājoties spēkā gadskārtējam valsts budžeta likumam, un visi izdevumi no saimnieciskā gada sākuma tiek reģistrēti saskaņā ar jauno gadskārtējo valsts budžeta likumu.Lai 2019.gadā tiktu nodrošināti valsts darbībai nepieciešamie valsts budžeta izdevumi, nodrošinot īstenojamo funkciju un sniedzamo pakalpojumu nepārtrauktību, 2018.gada 18.decembrī tika izdots Finanšu ministrijas rīkojums Nr.488 „Par valsts pagaidu budžetu 2019.gadam” saskaņā ar 2018.gada 6.decembrī pieņemtajiem grozījumiem Likuma par budžetu un finanšu vadību 15.panta deleģējumā un Finanšu ministrijas 2018.gada 13.decembra rīkojumu Nr.472 „Par Pamatprincipiem valsts pagaidu budžeta 2019.gadam sagatavošanai un izpildei”.Pagaidu budžets ir tehniskais budžets, kas paredz izpildīt līdzšinējo politiku, nemainot to. Pagaidu budžets neparedz politikas izmaiņas, jaunas iniciatīvas un jaunus risinājumus. Likumprojekts “Par valsts budžetu 2019.gadam” jāpieņem iespējami ātrāk, lai nodrošinātu ministrijām un citām centrālajām valsts iestādēm saimnieciskā gada pieejamā finansējuma apjomu, jo tās valsts budžeta līdzekļus var piešķirt vai saņemt tikai ar gadskārtējā valsts budžeta likumā paredzētu apropriāciju.Likumprojekta “Par valsts budžetu 2019.gadam” sagatavošana tika veikta atbilstoši Ministru kabineta 2018.gada 12.marta rīkojumā Nr.101 “Par likumprojekta “Par valsts budžetu 2019.gadam” sagatavošanas grafiku” apstiprinātajam grafikam, saskaņā ar kuru likumprojekts “Par valsts budžetu 2019.gadam”, pavadošie likumprojekti (budžeta likumprojektu paketes) un paskaidrojumi Ministru kabinetā tiek izskatīti 2019.gada 5.martā, savukārt Saeimā iesniegti 2019.gada 8.martā.2019.gada 7.februārī tika pieņemts grozījums Likumā par budžetu un finanšu vadību, kas paredz, ka 2019.gadā vidēja termiņa budžeta ietvara likuma projekts tiek sagatavots tikai 2020., 2021. un 2022. gadam un Ministru kabinets to iesniedz Saeimai vienlaikus ar likumprojektu par valsts budžetu 2020. gadam. Līdz šim, atbilstoši Likuma par budžetu un finanšu vadību Pārejas noteikumu 67.punktam, Ministru kabinetam būtu jāiesniedz Saeimai likumprojekts “Par vidēja termiņa budžeta ietvaru 2019., 2020. un 2021.gadam” kopā ar likumprojektu “Par valsts budžetu 2019.gadam” (budžeta likumprojektu paketē). Savukārt, 2019.gada rudenī būtu jāiesniedz jau nākamais vidējā termiņa budžeta ietvara likums 2020.-2022.gadam. Bez tam, līdz aprīļa vidum iesniegšanai Eiropas Komisijā valdībai ir jāizstrādā Latvijas Stabilitātes programma. Visi šie trīs augšminētie vidēja termiņa budžeta plānošanas dokumenti balstītos uz dažādām valsts makroekonomiskām attīstības prognozēm. Ievērojot iepriekš minēto, šobrīd izstrādāt un Saeimā apstiprināt vidēja termiņa budžeta ietvaru 2019.-2021.gadam būtu nelietderīgi. Turklāt šobrīd ir spēkā likums “Par vidēja termiņa budžeta ietvaru 2018., 2019. un 2020.gadam”, kas bija par pamatu valsts pagaidu budžeta 2019.gadam sagatavošanai un ir arī par pamatu likumprojekta “Par valsts budžetu 2019.gadam” sagatavošanai. Atbilstoši Likuma par budžetu un finanšu vadību regulējumam, lai efektīvāk un ekonomiskāk īstenotu valsts politiku, kā arī regulāri optimizētu budžeta izdevumus un izvērtētu to atbilstību attīstības plānošanas dokumentos noteiktajām prioritātēm un mērķiem, Ministru kabinets nodrošina pastāvīgu un sistemātisku valsts budžeta izdevumu pārskatīšanu. Tādējādi Ministru kabinets pieņem lēmumu par valsts budžeta izdevumu pārskatīšanas tvērumu, savukārt finanšu ministrs iesniedz Ministru kabinetam valsts budžeta izdevumu pārskatīšanas rezultātus un priekšlikumus par šo rezultātu izmantošanu vidēja termiņa budžeta ietvara likuma projekta un gadskārtējā valsts budžeta likuma projekta izstrādes procesā.Ar Ministru kabineta 2018.gada 12.marta rīkojumu Nr.101 “Par likumprojekta “Par valsts budžetu 2019.gadam” sagatavošanas grafiku” tika apstiprināts izdevumu pārskatīšanas tvērums, izstrādājot likumprojektu “Par valsts budžetu 2019.gadam” un likumprojektu “Par vidēja termiņa budžeta ietvaru 2019., 2020. un 2021.gadam”. Izdevumu pārskatīšanas procesā tika iesaistītas visas ministrijas, Valsts kanceleja, Pārresoru koordinācijas centrs, Latvijas Banka un Valsts kontrole. Izdevumu pārskatīšanas rezultāti tika apkopoti informatīvajā ziņojumā “Par valsts budžeta izdevumu pārskatīšanas 2019., 2020. un 2021.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta 2019., 2020. un 2021.gadam” un likumprojekta “Par valsts budžetu 2019.gadam” izstrādes procesā”, kas tika skatīts 2019.gada 5.februāra Ministru kabineta sēdē (prot. Nr.5, 33.§).Lai nodrošinātu gadskārtējā valsts budžeta likumprojekta sagatavošanu:1. Ministru kabinetā 2018.gada 10.aprīlī tika apstiprināti ministriju un citu centrālo valsts iestāžu valsts budžeta bāzes izdevumi 2019.‑2021.gadam (protokols Nr.19 36.§), kas vēlāk tika precizēti atbilstoši Ministru kabineta pieņemtajiem lēmumiem par atbalstītajiem papildu pieprasījumiem, kā arī ministriju iesniegtajiem tehniskajiem precizējumiem.2. Ministru kabinetā 2019.gada 5.februārī tika izskatīts informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā” (protokols Nr.5 30.§), kurā noteikts indikatīvais fiskālās telpas apjoms vispārējās valdības budžetā 2019.gadā -34,0 milj. *euro* apmērā, 2020.gadā -64,5 milj. *euro* apmērā un 2021.gadā -8,5 milj. *euro* apmērā.3. Ministru kabinetā 2019.gada 5.februārī tika izskatīts informatīvais ziņojums “Par neatkarīgo institūciju prioritārajiem pasākumiem 2019., 2020. un 2021.gadam” (protokols Nr.5 32.§).4. Ministru kabinetā 2019.gada 8.februārī tika izskatīts informatīvais ziņojums “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam” (protokols Nr.6 1.§).Atbilstoši Eiropas Savienības ikgadējam ekonomikas politikas koordinēšanas ciklam jeb “Eiropas semestrim” Latvijai kā eirozonas dalībvalstij papildu Latvijas Stabilitātes programmai, kas tiek gatavota pavasarī, katru gadu līdz 15.oktobrim ir jāsagatavo un jāiesniedz Eiropas Komisijai un Eirogrupai Latvijas Vispārējās valdības budžeta plāna projekts nākamajam budžeta gadam, kurā tiek norādītas galvenās nākamā gada budžeta rādītāju prognozes – ieņēmumi, izdevumi, deficīts un valsts parāds, ietverot valsts budžetu, pašvaldību budžetu, no valsts budžeta daļēji finansēto atvasināto publisko personu budžetu un vispārējā valdības sektorā ieskaitītās komercsabiedrības. Minētā plāna mērķis ir sniegt Eiropas Komisijai informāciju, kas ļautu tai novērtēt plānotā budžeta atbilstību Eiropas Savienības tiesību normām fiskālās disciplīnas jomā. Ja Eiropas Komisija konstatē, ka budžeta plāns būtiski pārkāpj Eiropas Savienības fiskālās disciplīnas noteikumus, tā var noraidīt budžeta plānu un pieprasīt dalībvalstij veikt izmaiņas un iesniegt to atkārtoti. Tāpat Eiropas Komisija savā atzinumā var sniegt rekomendācijas plāna uzlabošanai. Procedūra paredz, ka nacionālie parlamenti ņem vērā Eiropas Komisijas atzinumu, pieņemot galīgajā lasījumā valsts budžetu. Atbilstoši likumprojekta “Par valsts budžetu 2019.gadam” sagatavošanas grafikam Latvijas Vispārējās valdības budžeta plāna projekts 2019.gadam Ministru kabinetā tika izskatīts 2018.gada 15.oktobrī (protokols Nr.47 1.§) un iesniegts Eiropas Komisijai un Eirogrupai, kā arī atkārtoti tika izskatīts Ministru kabinetā 2019.gada 19.februārī (protokols Nr.9 37.§) un atkārtoti iesniegts Eiropas Komisijai un Eirogrupai. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta “Par valsts budžetu 2019.gadam” izstrādē iesaistītas visas ministrijas un citas centrālās valsts iestādes, sagatavojot savus budžeta pieprasījumus un paskaidrojumus.Lai nodrošinātu Likumā par budžetu un finanšu vadību Ministru kabinetam doto uzdevumu izpildi attiecībā uz neatkarīgo institūciju viedokļa uzklausīšanu, kā arī šā viedokļa un Ministru kabineta lēmuma pamatojuma iekļaušanu Ministru kabineta sēdes protokollēmumā, lemjot par attiecīgo iestāžu budžeta projektiem, neatkarīgo institūciju pārstāvji tika uzaicināti piedalīties visās Ministru kabineta sēdēs, kurās tika izskatīti jautājumi saistībā ar likumprojekta “Par valsts budžetu 2019.gadam” sagatavošanu. Līdz ar to Valsts prezidenta kancelejas, Augstākās tiesas, Satversmes tiesas, Tieslietu padomes, Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas un Ģenerālprokuratūras pārstāvjiem bija dota iespēja Ministru kabineta sēdē paust savu viedokli par likumprojekta “Par valsts budžetu 2019.gadam” sagatavošanu.Ministru kabinets 2019.gada 5.februāra sēdē (protokols Nr.5 32.§) un 2019.gada 8.februāra sēdē (protokols Nr.6 1.§) neatkarīgo institūciju prioritāro pasākumu īstenošanai atbalstīja finansējuma piešķiršanu 2019.gadam:1. Tiesībsarga birojam:
* Fizisko personu datu aizsardzība 9 003 *euro;*
* Vides pieejamības risinājums 28 100 *euro*;
1. Valsts kontrolei – Valsts kontroles kapacitātes stiprināšana publiskā sektora revīziju attīstībai 329 928 *euro*;
2. Satversmes tiesai:
* Telpu remontdarbi un aprīkojuma iegāde 265 504 *euro*;
* Satversmes tiesas darbības nodrošināšanai nepieciešamo pakalpojumu sadārdzinājums 56 737 *euro*;
* Satversmes tiesas administratīvā bloka stiprināšana 29 016 *euro*;
1. Prokuratūrai:
* Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana 202 399 *euro*;
* Materiāltehniskais nodrošinājums Prokuratūrai noteikto funkciju izpildei 32 026 *euro*;
* Prokuratūras drošības sistēmu un to tehnisko risinājumu atjaunošana Nacionālās drošības koncepcijā izvirzīto Latvijas prioritāšu īstenošanas veicināšanai un normatīvo aktu prasību drošības jautājumos ievērošanai 51 109 *euro*;
1. Nacionālajai elektronisko plašsaziņas līdzekļu padomei:
* Programmu izlaides kompleksa (PIK) nomaiņa, nodrošinot LTV apraidi HD formātā 10 000 *euro*;
* Latvijas Radio drošības pasākumu īstenošana un apsardzes nodrošināšana 147 000 *euro*;
* Satura veidošana un programmu attīstība komerciālajos elektroniskajos plašsaziņas līdzekļos 200 000 *euro*;
* Finansējums informatīvajā ziņojumā “Aktuālie informatīvās telpas drošības pasākumi” iekļauto pasākumu īstenošanai (t.sk. Mākoņtehnoloģiju pakalpojums) 25 000 *euro*;
* Nacionālās identitātes, pilsoniskās sabiedrības un integrācijas politikas īstenošanas plāna 2019.-2020.gadam nodrošināšana(t.sk. atbalsts LTV un LR sabiedrības saliedēšanas un nacionālās identitātes stiprināšanai, kā arī atbalsts Latgales reģionālajiem un vietējiem komerciālajiem elektroniskajiem plašsaziņas līdzekļiem) 383 196 *euro*;
* Diasporas likuma normu īstenošanai 38 000 *euro*.

Tieslietu padome ar 2019.gada 25.februāra lēmumu Nr.4 ir atbalstījusi Tieslietu ministrijas sagatavoto apgabaltiesu un rajonu (pilsētu) tiesu, kā arī Augstākās tiesas budžeta pieprasījumu 2019.gadam, vienlaikus budžeta pieprasījumus daļā par atlīdzību atzīstot par nepietiekamiem, lai īstenotu 2019.-2021.gadam pieteikto prioritāro pasākumu tiesu darbinieku atalgojuma palielināšanai, kas radīs būtisku negatīvu ietekmi uz tiesu darbinieku atalgojuma konkurētspēju un neveicinās tiesu darba efektivitāti. |
| 4. | Cita informācija | Likumprojekts “Par valsts budžetu 2019.gadam” sagatavots, balstoties uz Finanšu ministrijas 2018.gada septembrī izstrādātajām vidēja termiņa makroekonomisko rādītāju prognozēm. Makroekonomisko rādītāju prognozes izstrādātas, ņemot vērā 2018.gada pirmās puses iekšzemes kopprodukta datus un līdz 2018.gada septembrim pieejamo īstermiņa makroekonomisko informāciju. Izstrādājot makroekonomisko rādītāju prognozes, Finanšu ministrija ir konsultējusies ar Starptautiskā Valūtas fonda un Eiropas Komisijas (EK) ekspertiem. Izstrādātās makroekonomisko rādītāju prognozes ir saskaņotas ar Latvijas Banku un Ekonomikas ministriju, parakstot vienošanās protokolu. Prognozes 2018.-2021.gadam ir arī apstiprinājusi Fiskālās disciplīnas padome. Salīdzinājumā ar Latvijas Stabilitātes programmas 2018.–2021.gadam prognozēm, kas tika izstrādātas 2018.gada februārī, Latvijas iekšzemes kopprodukta (IKP) pieaugums 2018.gadā ir bijis par 0,8 procentpunktiem straujāks, bet izaugsmes prognoze 2019.gadam samazināta par 0,4 procentpunktiem līdz 3,0%.Makroekonomiskās attīstības scenārijs balstās uz EK 2018.gada vasaras prognozēm par Latvijas tirdzniecības partnervalstu ekonomisko attīstību. Kopumā situācija ārējā vidē saglabājas Latvijas ekonomikas izaugsmei labvēlīga, un atbilstoši EK scenārijam, Eiropas Savienības valstu IKP kopā 2018.gadā pieaugs par 2,1% un 2019.gadā par 2,0%, nedaudz palēninoties no 2017.gadā sasniegtajiem 2,4%. Septiņās Latvijas galvenajās ārējās tirdzniecības partnervalstīs – Lietuvā, Igaunijā, Krievijā, Vācijā, Zviedrijā, Apvienotajā Karalistē un Polijā – ekonomikas izaugsme kopumā saglabāsies straujāka nekā vidēji ES, 2018.gadā veidojot 2,7% un 2019.gadā 2,3%. Pasaules pieprasījuma dinamikai un ekonomikas izaugsmei ir labvēlīgas arī salīdzinoši stabilās izejvielu cenas un zemās procentu likmes. Savās prognozēs Finanšu ministrija pieņēma, ka 2018.gadā vidējā naftas cena būs 73,9 dolāri par Brent jēlnaftas barelu un 2019.gadā – 76,5 dolāri par barelu, savukārt EUR/USD kurss 2018. un 2019.gadā būs attiecīgi 1,19 un 1,16. Procentu likmes joprojām tiek prognozētas stabilas un zemas, īstermiņa likmēm saglabājoties negatīvām -0,3% un -0,2% attiecīgi 2018.gadā un 2019.gadā.Salīdzinājumā ar Stabilitātes programmu 2018. – 2021.gadam inflācijas prognoze 2019.-2020.gadam tika palielināta par 0,1 procentpunktu attiecīgi līdz 2,5% un 2,2%. Tiek prognozēts, ka inflācija 2019.gadā saglabāsies iepriekšējā gada līmenī un patēriņa cenas vidēji palielināsies par 2,5%. Cenu kāpums būs sabalansēts starp pārtikas produktu, komunālo pakalpojumu, kā arī citu, ar mājokļa uzturēšanu nesaistīto pakalpojumu cenu pieaugumu. Tiek pieņemts, ka vidējā energoresursu cena pasaules biržās būs 2018.gada līmenī, līdz ar to paaugstinošā ietekme uz degvielas cenām būs neitrāla vai minimāli pozitīva. Taču, ņemot vērā tarifu aprēķināšanas metodoloģiju, gāzes un siltumenerģijas cenas turpinās palielināties, neskatoties uz to, ka energoresursu cenu kāpums nav sagaidāms. Papildus tam, prognozējot inflāciju, tiek ņemta vērā plānotā akcīzes nodokļa likmju palielināšana alkoholiskajiem dzērieniem un cigaretēm 2019.gadā attiecīgi martā un jūlijā.Līdz ar straujāku ekonomikas izaugsmi nedaudz straujāks būs arī bezdarba līmeņa kritums. 2019.gadā vidējais bezdarba līmenis prognozēts 7,4% apmērā, kas ir par 0,3 procentpunktiem zemāk, nekā iepriekšējās prognozēs. Attiecīgi tautsaimniecībā nodarbināto iedzīvotāju skaits augs straujāk, 2019.gadā palielinoties par 0,1%. Mēneša vidējā bruto darba samaksa 2019.gadā augs par 6%, sasniedzot 1 063 *euro*.Latvijas ekonomikas cikliskā attīstība lielā mērā ir saistīta arī ar mūsu tirdzniecības partneru, galvenokārt ES, ekonomiskā cikla dinamiku. Sagaidāms, ka Latvijas ekonomika 2018.gadā būs sasniegusi attīstības cikla virsotni un pēc tam izaugsmes tempi kļūs lēnāki. Pēc Finanšu ministrijas aprēķiniem, pozitīvās izlaižu starpības maksimums 1,3% tiks sasniegts 2018.gadā un nākamajos gados izlaižu starpība samazināsies aptuveni par 0,3 procentpunktiem un noslēgsies pēcprognožu periodā, ekonomikas izaugsmei vairs nepārsniedzot potenciālo līmeni.Makroekonomiskās attīstības vidējā termiņa scenārija pamatā ir konservatīvi pieņēmumi par ekonomisko attīstību vidējā periodā, ņemot vērā, ka ekonomikas attīstības cikls pašlaik ir augstākajā punktā. Makroekonomiskās attīstības scenārija augšup un lejupvērstie riski kopumā ir sabalansēti. Finanšu ministrija, izstrādājot savas makroekonomisko rādītāju prognozes vidējam termiņam, ir identificējusi un izvērtējusi vairākus iekšējās un ārējās vides riskus, kuriem īstenojoties, ekonomikas izaugsme Latvijā var izrādīties straujāka vai lēnāka nekā paredzēts bāzes scenārijā. Galvenie negatīvie riski Latvijai pašlaik ir saistīti ar augošajām protekcionisma tendencēm pasaulē, kas jau sākušas ierobežot globālās ekonomikas attīstību. Starp pasaulē aktuālākajiem vispārējiem riskiem var pieminēt arī augošās kredītu izmaksas, ASV pakāpeniski paaugstinot bāzes procentu likmes, kas īpaši nelabvēlīgi var skart attīstības valstis ar augstiem parādu līmeņiem ASV dolāros, kas, piemēram, jau izpaudās finanšu krīzē Turcijā, un augsto svārstīgumu pasaules finanšu tirgos. No iekšējiem riskiem jāmin ilgstoši zemais investīciju līmenis Latvijā, īpaši apstrādes rūpniecībā, kas ierobežo kopējās produktivitātes pieaugumu un ekonomikas potenciālo izaugsmi, kā arī iedzīvotāju skaita samazināšanās, kas ierobežo darbaspēka resursus un kopā ar investīciju trūkumu veicina produktivitātes pieaugumam neatbilstošu darba samaksas kāpumu.Pozitīvie riski pašlaik vairāk attiecas uz vidējo termiņu. Starp ārējiem pozitīvajiem riskiem ir straujāka, nekā prognozēts, ekonomiskās situācijas uzlabošanās ES un Latvijas tirdzniecības partnervalstīs. Iekšējie pozitīvie riski ir saistīti ar investīciju straujāku attīstību Latvijā, balstoties uz uzņēmumu pašu resursiem un uzņēmējdarbības kreditēšanas atveseļošanos, kā arī ar labvēlīgāku, nekā prognozēts, uzņēmumu ienākuma nodokļa atbrīvojuma reinvestētajai peļņai ietekmi uz investīciju dinamiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieši vai pastarpināti var ietekmēt lielāko daļu sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošina valsts fiskālās politikas īstenošanu un valsts budžeta izdevumus. **2019.gadā valsts konsolidētā budžeta** (valsts pamatbudžeta un valsts speciālā budžeta summa, izslēdzot no ieņēmumu un izdevumu daļas savstarpējos pārskaitījumus starp šiem budžetiem) **ieņēmumi** prognozēti **9 169,9 milj. *euro***, bet **izdevumi – 9 384,4 milj. *euro***. Salīdzinājumā ar 2018.gada plānu likumprojektā paredzēts ieņēmumu palielinājums 416,8 milj. *euro* apmērā un izdevumu palielinājums 430,2 milj. *euro* apmērā.Valsts pamatbudžeta ieņēmumi 2019.gadā prognozēti 6 379,5 milj. *euro* un izdevumi plānoti 6 817,8 milj. *euro* apmērā. Valsts pamatbudžeta izdevumu palielinājums, salīdzinot ar 2018.gada plānu ir 328,4 milj. *euro* jeb 5,1%. Izdevumu palielinājums 213,0 milj. *euro* apmērā paredzēts izdevumiem valsts pamatfunkciju finansēšanai, tajā skaitā 127,6 milj. *euro* uzturēšanas izdevumiem un 85,4 milj. *euro* kapitālajiem izdevumiem. Savukārt ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai paredzēts finansējuma palielinājums 115,4 milj. *euro* apmērā.Valsts speciālā sociālās apdrošināšanas budžeta ieņēmumi un izdevumi prognozēti attiecīgi 2 989,5 milj. *euro* un 2 765,7 milj. *euro* apmērā. Valsts speciālā budžeta izdevumu palielinājums pret 2018.gada plānu ir 114,5 milj. *euro* jeb 4,3%. **2019.gadam valsts budžetā prioritārajiem pasākumiem atbalstīts finansējums 28 796 810 *euro***.**Tiesībsarga birojam 37 103 *euro* apmērā**, tai skaitā:9 003 *euro* – Fizisko personu datu aizsardzība;28 100 *euro* – Vides pieejamības risinājums.**Sabiedrības integrācijas fondam 411 149 *euro* apmērā**, tai skaitā:34 149 *euro* – Diasporas likuma normu īstenošanai;377 000 *euro* – Atbalsts NVO.**Ārlietu ministrijai** **1 355 227 *euro* apmērā**,tai skaitā:110 500*euro* – Latvijas prezidentūrai BJVP (no 2018.g. vidus - 2019.g. vidum) un BMP (2019.gadā);139 500 *euro* – Pakalpojumu pieejamības ārvalstu pilsoņiem – vīzu pieteicējiem vēstniecībā Indijā nodrošināšana;250 000 *euro* – Latvijas diplomātiskā un konsulārā dienesta stiprināšana Latvijas drošības un ekonomisko pamatinterešu aizstāvībai;254 000 *euro* – Informācijas un komunikāciju tehnoloģiju funkcionalitātes nodrošināšana pieaugošo kiberdraudu apstākļos un konsulāro pakalpojumu sniegšanai;507 920 *euro* – Neatliekami pasākumi Latvijas Republikas diplomātisko un konsulāro pārstāvniecību telpu, drošības sistēmu un materiāltehniskajam nodrošinājumam krīzes situāciju novēršanai;50 000 *euro* – Baltijas Mediju izcilības centra darbības nodrošināšanai;43 307 *euro* – Diasporas likuma normu īstenošanai.**Ekonomikas ministrijai 266 725 *euro* apmērā** Diasporas likuma normu īstenošanai.**Finanšu ministrijai 2 774 547 *euro* apmērā -** Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana.**Iekšlietu ministrijai 4 232 978 *euro* apmērā**,tai skaitā:72 936*euro* – 1991.gada barikāžu dalībnieka statusu apliecinošu apliecību izsniegšana un reģistrācija;289 832*euro* – Valsts drošības dienesta darbības prioritāro jomu stiprināšana;3 787 154*euro* – Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana;83 056*euro –* Diasporas atbalsta nodrošināšana.**Izglītības un zinātnes ministrijai 2 135 401 *euro* apmērā**,tai skaitā:185 168*euro* – Nodrošināt atbalsta mehānismu jaunatnes organizācijām un paredzēt papildus valsts budžeta finansējumu to darbības nodrošināšanai;400 000 *euro* – Papildus finansējums individuālo sporta veidu olimpisko un paralimpisko sportistu sagatavošanai (gatavošanās programma 2020.gada Vasaras Olimpiskajām un Paralimpiskajām spēlēm Tokijā);352 983 *euro* – Zinātnes bāzes finansējuma palielināšana, nodrošinot zinātnisko institūciju darbības starptautisko novērtējumu;1 197 250*euro* – Diasporas likuma normu īstenošanai.**Zemkopības ministrijai 207 723 *euro* apmērā –** Publisko ūdenstilpju ihtiofaunas struktūras pilnveidošana, resursu papildināšanas un zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība.**Labklājības ministrijai 8 598 013 *euro* apmērā**,tai skaitā:4 812 988*euro* – Ilgstošās sociālās aprūpes pakalpojuma kvalitātes uzlabošana;927 225 *euro* – Adopcijas atbalsta pilnveidošana;165 000*euro* – Atbalsts nevalstiskajām organizācijām;2 692 800 *euro* – Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana.**Tieslietu ministrijai 1 108 343 *euro* apmērā**,tai skaitā:500 000*euro* – Justīcijas institūciju funkciju un procesu izvērtējums, t.sk. izmeklēšanas institūta reformēšanas iespēju izpēte;608 343 *euro* – Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana. **Tieslietu ministrijai (Satversmes aizsardzības birojam)** **1 024 159 *euro* apmērā –** Satversmes aizsardzības biroja darbības nodrošināšana (klasificēta informācija).**Vides aizsardzības un reģionālās attīstības ministrijai 1 044 389 *euro* apmērā**,tai skaitā:500 000*euro* – Administratīvi teritoriālās reformas īstenošanai;40 000 *euro* – Aktivitāte “Lielā talka”;504 389 *euro* – Diasporas likuma normu īstenošanai.**Kultūras ministrijai 831 138 *euro* apmērā**, tai skaitā:168 077*euro* – LPSR VDK dokumentu publicēšanai, lai veicinātu sabiedrības spējas atpazīt Latvijas okupācijas periodā valdījušā totalitārisma režīma sekas un tās pārvarētu, nosodītu noziegumus pret cilvēci, veicinātu demokrātiskas valsts un sabiedrības attīstību;68 640 *euro* – Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana;471 421 *euro* – *(tai skaitā transferts uz Sabiedrības integrācijas fondu 128 377 euro un Vides aizsardzības un reģionālās attīstības ministriju 40 000 euro)* Diasporas likuma normu īstenošanai;123 000 *euro* – Atbalsts NVO.**Valsts kontrolei 329 928 *euro* apmērā -** Valsts kontroles kapacitātes stiprināšana publiskā sektora revīziju attīstībai.**Veselības ministrijai 3 000 000 *euro* apmērā –**  Medikamentu pieejamība reto slimību pacientiem.**Satversmes tiesai 351 257 *euro* apmērā**, tai skaitā:265 504*euro* – Telpu remontdarbi un aprīkojuma iegāde;56 737 *euro* – Satversmes tiesas darbības nodrošināšanai nepieciešamo pakalpojumu sadārdzinājums;29 016 *euro* – Satversmes tiesas administratīvā bloka stiprināšana.**Prokuratūrai 285 534 *euro* apmērā**,tai skaitā:202 399 *euro* – Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana;32 026 *euro* – Materiāltehniskais nodrošinājums Prokuratūrai noteikto funkciju izpildei;51 109 *euro* – Prokuratūras drošības sistēmu un to tehnisko risinājumu atjaunošana Nacionālās drošības koncepcijā izvirzīto Latvijas prioritāšu īstenošanas veicināšanai un normatīvo aktu prasību drošības jautājumos ievērošanai.**Radio un televīzijai 803 196 *euro* apmērā**,tai skaitā:10 000 *euro* – Programmu izlaides kompleksa (PIK) nomaiņa, nodrošinot LTV apraidi HD formātā;147 000 *euro* – Latvijas Radio drošības pasākumu īstenošana un apsardzes nodrošināšana;200 000 *euro* –Satura veidošana un programmu attīstība komerciālajos elektroniskajos plašsaziņas līdzekļos;25 000 *euro* – Finansējums informatīvajā ziņojumā “Aktuālie informatīvās telpas drošības pasākumi” iekļauto pasākumu īstenošanai (t.sk. Mākoņtehnoloģiju pakalpojums);383 196 *euro* – Nacionālās identitātes, pilsoniskās sabiedrības un integrācijas politikas īstenošanas plāna 2019.-2020. gadam nodrošināšana(t.sk. atbalsts LTV un LR sabiedrības saliedēšanas un nacionālās identitātes stiprināšanai, kā arī atbalsts Latgales reģionālajiem un vietējiem komerciālajiem elektroniskajiem plašsaziņas līdzekļiem);38 000 *euro* – Diasporas likuma normu īstenošanai.Ņemot vērā, ka 2017.gada 24.maijā tika apstiprinātas Valsts nodokļu politikas pamatnostādnes 2018. – 2021.gadam, sastādot 2019.gada budžeta prognozes, būtiskas papildu nodokļu politikas izmaiņas netika veiktas.Prognozēs ietvertās izmaiņas saistītas ar ēnu ekonomikas samazināšanas un administrēšanas uzlabošanas pasākumiem. Nodokļu ieņēmumu plānā iekļauti ēnu ekonomikas apkarošanas pasākumi, kas ietverti informatīvajā ziņojumā “Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā”, kas tika izskatīts Ministru kabineta sēdē 2019.gada 5.februārī. Tāpat 2019.gada plānā ņemts vērā arī atgriezeniskais efekts uz darbaspēka nodokļiem un pievienotās vērtības nodokļa no darba samaksas paaugstināšanas veselības aprūpes darbiniekiem, tiesnešiem un prokuroriem, izdienas piemaksu nodrošināšanai Korupcijas novēršanas un apkarošanas birojam un izdienas pabalsts pēc katriem pieciem nepārtrauktas izdienas gadiem Iekšlietu ministrijas amatpersonām. Plānā ietverti arī citi prognozes koriģējoši pasākumi, kas tika izskatīti Ministru kabineta 2019.gada 8.februāra sēdē informatīvajā ziņojumā “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam”. |
| 3. | Administratīvo izmaksu monetārs novērtējums | Ministrijas un citas centrālās valsts iestādes budžeta pieprasījumus likumprojektam “Par valsts budžetu 2019.gadam” sagatavoja piešķirto līdzekļu ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gada plāns | Turpmākie trīs gadi (*euro*) |
| 2019 | 2020 | 2021 |
| Saskaņā ar likumu “Par valsts budžetu 2018.gadam”(*euro*) | 2019.gada budžeta projekts pret 2018.gada plānu – izmaiņas(*euro*) | Budžeta projekts | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 753 146 235 | 416 784 600 | 9 169 930 835 | 37 136 450 |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi(bruto) | 6 162 433 033 | 217 047 042 | 6 379 480 075 | -8 064 670 |   |   |   |
| 1.2. valsts speciālais budžets (bruto) | 2 777 081 899 | 212 431 284 | 2 989 513 183 | 54 381 462 |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi | 8 954 188 268 | 430 234 678 | 9 384 422 946 | 61 532 537 |   |   |   |
| 2.1. valsts pamatbudžets (bruto) | 6 489 358 029 | 328 400 584 | 6 817 758 613 | 160 209 597 |   |   |   |
| 2.2. valsts speciālais budžets (bruto) | 2 651 198 936 | 114 527 820 | 2 765 726 756 | -89 496 718 |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme | -201 042 033 | -13 450 078 | -214 492 111 | -24 396 087 |   |   |   |
| 3.1. valsts pamatbudžets | -326 924 996 | -111 353 542 | -438 278 538 | -168 274 267 |   |   |   |
| 3.2. speciālais budžets | 125 882 963 | 97 903 464 | 223 786 427 | 143 878 180 |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2.ailē parādīti likumā “Par valsts budžetu 2018.gadam” apstiprinātie dati, 3.ailē parādītas izmaiņas - 2019.gada budžeta projekts pret 2018.gada plānu, 4.ailē – 2019.gada budžeta projekts, 5.ailē parādītas izmaiņas - 2019.gada budžeta projekts pret vidēja termiņa budžeta ietvaru 2019.gadam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekta “Par valsts budžetu 2019.gadam” likumprojektu paketēir iekļauti šādi likumprojekti: 1. Grozījumi Likumā par budžetu un finanšu vadību;
2. Grozījumi likumā “Par pašvaldību budžetiem”;
3. Grozījumi Maksājumu pakalpojumu un elektroniskās naudas likumā;
4. Grozījumi Elektronisko sakaru likumā;
5. Grozījumi Latvijas Administratīvo pārkāpumu kodeksā;
6. Grozījumi Azartspēļu un izložu likumā;
7. Grozījums Izglītības likumā;
8. Grozījumi Valsts sociālo pabalstu likumā;
9. Grozījumi Uzturlīdzekļu garantiju fonda likumā;
10. Grozījumi Autoceļu lietošanas nodevas likumā;
11. Grozījumi likumā “Par valsts sociālo apdrošināšanu”;
12. Grozījumi Dabas resursu nodokļa likumā;
13. Grozījumi Latvijas vides aizsardzības fonda likumā;
14. Grozījumi likumā “Par nodokļiem un nodevām”.
 |
| 2. | Atbildīgā institūcija | Finanšu ministrija, Vides aizsardzības un reģionālās attīstības ministrija, Izglītības un zinātnes ministrija, Labklājības ministrija, Tieslietu ministrija, Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojektā finansējums Latvijas iemaksām Eiropas Savienības budžetā paredzēts 272,6 milj. *euro* apmērā.Eiropas Savienības dalībvalstu saistības veikt iemaksas nosaka Līgums par Eiropas Savienības darbību, kā arī 2003.gada maijā parakstītais Pievienošanās Eiropas Savienībai līgums, kas paredz visu pilntiesīgas dalībvalsts saistību, pienākumu un tiesību pārņemšanu līdz ar iestāšanās brīdi Eiropas Savienībā, kā rezultātā šādas dalībvalsts iemaksas veicamas katru gadu – ik mēnesi. Iemaksu kārtību nosaka Padomes 2014.gada 26.maija Lēmums par Eiropas Savienības pašu resursu sistēmu (2014/335/ES, Euratom), Padomes 2014.gada 26.maija Regula (ES, Euratom) Nr. 608/2014, ar ko nosaka Eiropas Savienības pašu resursu sistēmas īstenošanas pasākumus, Padomes 2014.gada 26.maija Regula (ES, Euratom) Nr. 609/2014 par metodēm un procedūru, lai darītu pieejamus tradicionālos, PVN un NKI pašu resursus, un par pasākumiem, lai izpildītu kases vajadzības, kas grozīta ar Padomes Regulu 2016/804 (17.05.2016.). Likumprojekts nodrošina Māstrihtas kritēriju (Līguma par ES darbību 140.pants) izpildi, kas paredz, ka valsts budžeta deficīts gadā nedrīkst pārsniegt 3% no iekšzemes kopprodukta (IKP) un valsts parāda attiecība pret IKP nedrīkst pārsniegt 60%, kā arī Stabilitātes un izaugsmes pakta (Līguma par ES darbību 121. un 126.pants, 2011.gada 16.novembra Padomes Regula Nr.1175/2011, ar kuru groza 1997.gada 7.jūlija Padomes Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu un 2011.gada 8.novembra Padomes Regula Nr.1177/2011, ar kuru groza 1997.gada 7.jūlija Padomes Regulu (EK) Nr.1467/97 par to, kā paātrināt un precizēt pārmērīga budžeta deficīta novēršanas procedūras īstenošanu) nosacījumu izpildi.Attiecībā uz ES dimensiju, ir jāatzīmē, ka pēdējo gadu laikā ES ir strādājusi pie ekonomikas pārvaldības stiprināšanas, kā rezultātā ir tapusi virkne normatīvo aktu, kas stiprina uzraudzību pār nacionālajiem budžetiem, kā arī veicina ekonomikas politikas koordināciju. Ekonomikas politikas koordinācijas stiprināšanas un uzraudzības ietvaros, tai skaitā ieviešot Eiropas semestri visas ES dalībvalstīs, tostarp, arī Latvija gatavo ikgadēju vidēja termiņa budžeta plānošanas programmu – Stabilitātes programmu. ES dalībvalstīm ir saistošas ES Padomes izteiktās rekomendācijas šī dokumenta kontekstā. 2011.gada nogalē stājās spēkā Padomes Direktīva Nr.2011/85/ES par prasībām dalībvalstu budžeta struktūrām. Minētā direktīva satur minimālās prasības attiecībā uz dalībvalstu uzskaites sistēmām un statistiku, makroekonomisko un fiskālo prognozēšanu, plānošanā izmantojamajiem skaitliskajiem fiskālajiem nosacījumiem, vidēja termiņa budžeta plānošanu, kā arī vispārējās valdības finanšu tvērumu. Termiņš šīs direktīvas ieviešanai tika noteikts 2013.gada 1.janvāris. |
| 2. | Citas starptautiskās saistības | Institūcijām, kurām ir noslēgti līgumi par dalību starptautiskajās organizācijās, likumprojektā ir paredzēts nepieciešamais finansējums dalības maksai. |
| 3. | Cita informācija | Budžeta likumprojektu paketē iekļauto likumprojektu atbilstība Latvijas Republikas starptautiskajām saistībām norādītas tiem pievienotajās anotācijās. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar masu mediju starpniecību sabiedrība ir informēta par likumprojekta “Par valsts budžetu 2019.gadam” izstrādes gaitu, svarīgākajiem prognozējamiem makroekonomiskajiem un fiskālajiem rādītājiem.Visās Ministru kabineta sēdēs, kurās tika izskatīti jautājumi saistībā ar likumprojekta “Par valsts budžetu 2019.gadam” sagatavošanu, tika uzaicināti piedalīties sociālie partneri.2018.gada 24.oktobra un 2019.gada 6.februāra Nacionālās trīspusējās sadarbības sēdēs tika diskutēts par 2019.gada budžeta projekta jautājumiem. |
| 2. | Sabiedrības līdzdalība projekta izstrādē | Atbilstoši Ministru kabineta 2018.gada 12.marta rīkojumā Nr.101 “Par likumprojekta “Par valsts budžetu 2019.gadam” sagatavošanas grafiku” apstiprinātajam grafikam, 2019.gada 4.marta paplašinātajā Ministru kabineta komitejas sēdē tiks izskatīts Ministru kabineta un Latvijas Pašvaldību savienības 2019.gada vienošanās un domstarpību protokola projekts, kas ir neatņemama 2019.gada valsts budžeta likumprojekta sastāvdaļa. Sēdē piedalīsies arī nozaru ministriju un pašvaldību pārstāvji, kuri diskutēs par 2019.gadā plānoto valsts budžeta finansējumu pašvaldībām un ar to saistītajiem jautājumiem.  |
| 3. | Sabiedrības līdzdalības rezultāti | Latvijas Pašvaldību savienības un pašvaldību pārstāvju priekšlikumi par aktuālajiem jautājumiem likumprojekta “Par valsts budžetu 2019.gadam” izstrādes procesā ir izskatīti un panāktas vairākas vienošanās, kuras iekļautas Ministru kabineta un Latvijas Pašvaldību savienības 2019.gada vienošanās un domstarpību protokola projektā:* par nodokļu ieņēmumiem, kas tiks ieskaitīti pašvaldību budžetos 2019.gadā;
* par valsts budžeta transfertu apmēru 2019.gadā, kas tiek pārskaitīti pašvaldībām caur nozaru ministrijām;
* par dotācijas apmēru par personu, kura ievietota sociālās aprūpes centrā līdz 1998.gada 1.janvārim;
* gandrīz par visiem pašvaldībām svarīgiem nozaru ministriju jautājumiem.
 |
| 4. | Cita informācija | Finanšu ministrija, izstrādājot makroekonomisko rādītāju prognozes, ir konsultējusies ar Starptautiskā Valūtas fonda un Eiropas Komisijas (EK) ekspertiem. Izstrādātās makroekonomisko rādītāju prognozes ir saskaņotas ar Latvijas Banku.Izdevumu pārskatīšanas procesā tika iesaistītas visas ministrijas, Valsts kanceleja, Pārresoru koordinācijas centrs, Latvijas Banka un Valsts kontrole. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Budžeta finansētu institūciju – budžeta iestāžu, pilnīgi vai daļēji no budžeta finansētu uzņēmumu (uzņēmējsabiedrību) un organizāciju vadītāji (budžeta izpildītāji) var izdarīt valsts budžeta izdevumus vai uzņemties saistības tikai likumā „Par valsts budžetu 2019.gadam” noteikto apropriāciju ietvaros saskaņā ar finansēšanas plānos noteiktajiem asignējumu apjomiem. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Likums “Par valsts budžetu 2019.gadam” tiks publicēts Latvijas Vēstnesī, kā arī pēc izsludināšanas tas tiks ievietots Finanšu ministrijas interneta mājas lapā.Likumprojekts ir izstrādāts, ņemot vērā indivīda intereses. Indivīds savas tiesības var aizstāvēt Latvijas Republikas Satversmē un citos normatīvajos aktos noteiktajā kārtībā. |

Ministrs  J.Reirs

Pūre 67095432

kristina.pure@fm.gov.lv